cyanic-selkie/wikianc huggingface dataset:
Fotballaget Fart
Kjente spillere og trenere
Lene Bredesen spilte i Fart før hun dro til Trondheims-Ørn i 2006. Lene har bestemt seg for å gi seg i Trondheims-Ørn etter 2010-sesongen, og avsluttet Trondheimsoppholdet med å spille cupfinale (tap 7-0 for Røa). Hvor Lene skal spille i 2011-sesongen er foreløpig ikke avklart; det kan bli Fart eller en Toppserieklubb på Østlandet.
Marius A. Overmo, June Holter m.fl. har aldersbestemte landskamper, og spiller / har spilt for klubben.
Tor Arne Granerud har tidligere trent klubben.
Hemnfjorden
Hemnfjorden er ei fjordarm av Trondheimsleia langs kommunegrensa mellom Heim og Hitra (tidligere Snillfjord) og mellom Heim og Orkland (tidligere Snillfjord) i Trøndelag. Fjorden strekker seg 25 kilometer sørover til Kyrksæterøra i botn av fjorden, men medregna sidefjorden Snillfjorden er lengda 30 kilometer. Hemnfjorden er 410 meter dyp på det dypeste.
Fjorden har innløp mellom Ytterøya i sørvest og Hemnskjel i nordøst. Den ytterste delen av fjorden er vid med ei bredde på 5-6 kilometer, og i denne delen ligger flere øyer, som Stamnesøya, Fugløya, Jamtøya og Tynsøya. Sør for Tynsøya strekker Åstfjorden seg østover til Åstsjøen. Det ligger få større bosetninger i denne delen av fjorden, men før fjorden smalner inn ligger grenda Heim på vestsida. Ved Heim smalner fjorden og skifter navn til Bjørkøyfjorden, som er 1,5-2 kilometer brei. Helt sør i Bjørkøyfjorden ligger Tannvikvågen. Sør for Tannvikvågen blir fjorden breiere igjen og skifter tilbake til navnet Hemnfjorden. Her deler fjorden seg også i to. Hemnfjorden fortsetter sørvestover til Kyrksæteræra, mens Snillfjorden går inn til tettstedet Krokstadøra.
I den indre delen av Hemnfjorden går Fv300 langs vestsida av fjorden, mens Fv301 går på østsida. Fra Tannvikvågen går Fv305 nordover langs et lite stykke av fjorden, og i de ytre delene går Fv292 på østsida.
Perry Como
Pierino Ronald "Perry" Como (født 18. mai 1912 i Canonsburg, Pennsylvania, død 12. mai 2001 i Jupiter Inlet Colony i Florida) var en italiensk–amerikansk sanger, skuespiller og TV-personlighet. Como hadde sin storhetstid som artist fra siste halvdel av 1940-årene til begynnelsen av 1960-årene. Han har fått to stjerner på Hollywood Walk of Fame. Como spilte inn plater kun for RCA Records i 44 år, etter å ha signert med selskapet i 1943.
Como mottok 5 Emmy priser fra 1955 til 1959 og en Christopher Award i 1956. Han delte også en Peabody Award sammen med sin venn, Jackie Gleason, i 1956. Han mottok en Kennedy Center Honors i 1987 og ble innvalgt i Academy of Television Arts & Sciences Hall of Fame i 1990. Etter sin død ble Como tildelt Grammy Lifetime Achievement Award i 2002, og ble innvalgt i The Long Island Music and Entertainment Hall of Fame i 2006. han har tre stjerner på Hollywood Walk of Fame for musikk og opptreden i radio og TV.
Bakgrunn
Perry Como kom fra Canonsburg i den vestlige del av delstaten Pennsylvania. Han var det syvende barnet av i alt 13 barn og det første barnet til Pietro Como (1877-1945) og Lucia Travaglini (1883-1961) som ble født i Amerika. Begge foreldre stammet fra Palena, en småby i Abruzzene i Italia. Perry Como begynte ikke å snakke engelsk før han begynte på skolen, siden familien Como snakket italiensk hjemme. Etter High School åpnet han en frisørsalong i hjembyen.
Musiker
Pietro Como lot alle sine barn få musikkundervisning, selv om han egentlig ikke hadde råd til det. I et intervju i 1957, fortalte Comos mor, Lucia, hvordan hennes unge sønn, Perry fant seg forskjellige jobber slik at han kunne hjelpe til med å betale musikkleksjonene. Como lærte å spille mange forskjellige instrumenter, men hadde aldri noen sangleksjoner. Han viste mer musikalsk talent i tenårene, da han spilte trombone i byens musikkorps, spilte gitar, sang i bryllup, og var organist i kirken.
Familien hadde et brukt orgel som faren hadde kjøpt for 3 dollar. Como begynte tidlig å spille på instrumentet, og spille musikk han hadde hørt. Faren, Pietro, spanderte musikkleksjoner på alle barna, selvom han knapt nok hadde råd til det.
I 1933 begynte han i Freddy Carlones band i Ohio. Tre år etter gikk han over til Ted Weems' orkester og spilte inn grammofonplater for første gang. Den første låten han spilte inn var «You Can’t Pull the Wool Over My Eyes» og utkom på Decca. Como var medlem i Canonsburg Italian Band sammen med bandlederen Stan Vinton, som var far til sangeren Bobby Vinton.
I 1942 oppløste Weems sitt orkester, og Como gikk over til CBS, der han sang i noen få år uten nevneverdig suksess. Men som han begynte å tenke på å legge sin sangerkarriere på hyllen, ble han engasjert av to NBC-produsenter til showet Supper Club, og deretter hadde han en rekke opptredender på teater on nattklubber. I 1943 skrev han en kontrakt med RCA Victor og spilte inn utelukkende for det plateselskapet i 44 år. Perry Como spilte inn popmusikk i en intim, easy-listening sjanger skapt av Bing Crosby.
I 1945 begynte hans mer fremgangsrike del av karrieren, som sanger med pop-balladen «Till the End of Time». Perry Como var den første sanger som fikk et salg på mer enn ´en million for hver en av ti grammofonplater.
Como giftet seg i 1933 med Roselle Belline; de fikk tre barn: Ronnie, David og Terri. Paret traff hverandre på en piknik ved Chartiers Creek i Pennsylvania. Como oppdaget Roselle ved samlingen rundt bålet. Da det ble Comos tur til å synge, valgte han sangen More Than You Know og holdt øynene sine på Roselle gjennom hele sangen. Paret giftet seg 31. juli 1933. Paret fikk tre barn, Ronnie, David og Terri. Roselle døde plutselig 12. august 1998, 84 år gammel. Paret hadde vært gift i 65 år.
TV
Hans fjernsynsshow begynte i 1957 og ble sendt ukentlig frem til 1987, så to ganger og så én gang månedlig, og ble spilt inn på forskjellige steder i verden, som for eksempel i England, Roma, Østerrike, Frankrike og forskjellige steder i USA.
Film
Perry Como spilte i 1973 med Julie Andrews i ABC-TV-filmen Julie on Sesame Street.
Han døde 12. mai 2001 i Jupiter i Florida, seks dager før sin 89-årsdag.
Diskografi (utvalg)
'''Studioalbum (utvalg)
Singler (Topp 10 på Billboard)
Livealbum
Abdul Rashid Dostum
Abdul Rashid Dostum (født 1954) er en afghansk general og stabssjef for øverstkommendernende i Den afghanske nasjonalhæren. Han er også usbekisk krigsherre og sees på som en leder for usbekerne i Afghanistan.
1978–1992: Den afghansk-sovjetiske krig
Dostum støttet den sovjetiske invasjonen av Afghanistan, og etter hvert ble han utnevnt til kommandant for en egen enhet (enhet 374) i Jowzjan-provinsen. I midten av 1980-årene ledet han en milits på 20,000 mann som kontrollerte flere av de nordlige provinsene i Afghanistan.
Dostum allierte seg med den Sovjet-støttede President Mohammed Najibullah og kjempet mot de anti-kommunistiske mujahedin-styrkene. Da Sovjetunionen i 1988 startet tilbaketrekking fra Afghanistan fortsatte de å støtte Dostum økonomisk, som støttet kommunistisk ideologi og hadde opparbeidet seg mektige kontakter innen det sovjetiske militære system.
Ligretto
Ligretto er et kortspill hvor to til tolv spillere kan delta. Poenget med spillet er å bli kvitt kortene sine med så fort som mulig. Alle spillere skal prøve å bli kvitt kortene samtidig, og kortene skal legges i bunker på ti på bordet, sortert etter farger.
Abdul Rashid Dostum
1992–1996: Mujahedins seier
Da Dostum innså at Najibullahs styre var i ferd med å falle, endret han side og allierte seg med Ahmed Shah Massoud. Sammen beseiret de Najibullah og inntok Kabul i aprill 1992. Dostum etablerte sin egne usbekisk-dominerte anti-fundamentalistiske gruppe med støtte fra Usbekistan. Denne gruppen fikk navnet Jumbesh-i-Milli, eller Nasjonal Islamsk Bevegelse. Dostums allianse med mujahedin ble imidlertid kortvarig og i 1994 forsøkte han å frata Massoud og President Burhanuddin Rabbani makten i Kabul. Forsøket mislykkes, men under kamphandlingene de to påfølgende månedene ble 4,000 sivile drept, 21,000 ble skadet og 200,000 ble gjort hjemløse.
Ligretto
Spilleregler
Spillekortene kommer i fargene rød, grønn, gul og blå, og er nummerert med 1 til 10. Hver spiller får 40 kort. Før spillet starter må spilleren stokke kortene og legge 10 av dem i en bunke. Tre kort bli lagt ut ved siden av denne bunken. Resten av kortene beholder spilleren i hånden. Når spillet starter kan spillerne legge kortene ut på bordet etter nummer og farge. Det øverste kortet i bunken din skal være snudd, og kan legges ut på lik linje med de tre andre.
Abdul Rashid Dostum
1992–1996: Mujahedins seier
Etter dette trakk General Dostum seg tilbake til sin maktbase i nord, med hovedsete i Mazar-e Sharif. Her konsoliderte han sin makt og etablerte ministat i et område som dekket seks provinser og en befolkning på til sammen fem millioner. Dostums administrasjon skal ha vært effektiv, og mens store deler av Afghanistan lå i ruiner var opplevde Mazar e-Sharif økonomisk vekst. Styret var relativt sekulært og 1800 kvinner skal ha studert ved universitetet i Mazar e-Sharif, mens kvinner i det Taliban-styrte Kabul ble nektet å jobbe eller studere. Dostums administrasjon skal imidlertid også ha blitt kritisert, blant annet for tung skattlegging av innbyggerne og for å ha beordret offentlige henrettelser av kriminelle.
Frem til 1997 var Dostums Jumbesh-i-Milli en av de best utstyrte militære styrkene i Afghanistan. Jumbesh-i-Milli skal disponere T-62 og T-54/55 stridsvogner, bombekastere, pansret personellkjøretøy, artilleri, bakke-til-bakke missiler, SA-7/SA-13 luftvernmissiler og AK-47 rifler.
Hans tilhengere ga Dostum tilnavnet Pasha – en tittel som i tidligere tider ble brukt av konger i regionen. Ingen usbeker har styrt Afghanistan de siste 500 år, men flere mente at Dostum hadde ambisjoner om å bli landets nye hersker. Dostum selv skal ha sammenlignet seg med Timur Lenk, den usbekiske høvdingen som erobret Afghanistan på 1300-tallet og bygde et verdensomspennende imperium.
1996–2001: Talibans maktovertagelse
I 1996 hadde Taliban erobret Herat og Kabul og Mullah Muhammed Omar hadde tatt Burhanuddin Rabbanis presidentposisjon. Dostum fryktet Talibans økende dominans og inngikk allianse med Burhanuddin Rabbani og anti-talibanske krigsherrer som Ahmed Shah Massoud, Ismail Khan fra Herat og Karim Khalili, lederen av den hazariske gruppen Hizb-i-wahdat. Alliansen ble etter hvert kalt Den forente islamske front for frigjøringen av Afghanistan, eller Nordalliansen.
Nordalliansen var imidlertid preget av sterke interne skiller og mistillit mellom partene, og var ikke i stand til å stoppe Talibans fremmarsj. Dostum fikk etter hvert også problemer i sine egne rekker. Abdul Malik Pehlawan, en av Dostums fremste generaler, gjorde mytteri og allierte seg med Taliban. Dostum ble tvunget på flukt og reiste til den usbekiske grensen. Taliban marsjerte inn i Nord-Afghanistan, men ble møtt av et lokalt opprør som resulterte i at flere tusen Taliban-soldater ble drept. Dostum returnerte til Afghanistan få måneder senere, men Nordalliansen evnet fortsatt ikke å forenes om et felles slagkraftig forsvar og Mazar-e Sharif falt for andre gang. I 1998 flyktet Dostum til Tyrkia hvor han ble frem til 2001.
Ligretto
Spilleregler
Når alt er regnet sammen, kan en ny runde starte.
VM i kunstløp 1935
VM i kunstløp 1935. Verdensmesterskapet i kunstløp for kvinner ble arrangert i Wien i Østerrike 8 og 9. februar 1935 og for menn og par på Városligeti Műjégpálya i Budapest i Ungarn 16 og 17. februar 1935.
Ligretto
Spilleregler
Ligretto kommer i tre ulike pakker: Rød, Grønn og Blå. Om disse brukes sammen, kan tolv spillere spille samtidig, men det vil være enklere å gjennomføre med færre spillere.
Abdul Rashid Dostum
2001: USAs invasjon
I 2000/2001 returnerte Dostum til Afghanistan og inngikk et kompromiss med sin tidligere rival Massoud om å kjempe sammen mot Taliban. Motstanden mot Taliban hadde imidlertid kun begrenset innvirkning på det sittende regimet, frem til 7. oktober 2001 og den USA-ledede Operasjon Enduring Freedom. Nordalliansen kunne nå angripe et Taliban som var sterkt svekket av massiv amerikansk bombing og Taliban mistet raskt sin makt. 9. november 2001 gjeninntok Dostum og Nordalliansen Mazar-e Sharif, og fire dager seinerekunne de innta Kabul.
VM i kunstløp 1935
Karl Schäfer fra Østerrike vant sitt sjette strake verdensmesterskap i kunstløp for menn og norske Sonja Henie vant sitt niende strake mesterskap for kvinner. Emilie Rotter og László Szollás fra Ungarn ble verdensmester i parløp.
Ligretto
Spilleregler
Hurtighet, reaksjons- og kombineringsevne er viktige egenskaper når man spiller Ligretto. Ligretto er kjent som et stressende spill, og blir betegnet som avhengighetsdannende av entusiaster.
Varianter
5-er-ligretto er en variant som har oppstått fra Ligretto. Forskjellen er at for hver 10-er som legges ut, gis det 5 poeng. Dette vil øke antall poeng i spillet, og samtidig gi nybegynnere som ikke er så rask mulighet til å delta på lik linje med dem som har mer erfaring.
Tony Danza
Tony Danza (født Anthony Salvatore Iadanza 21. april 1951 i Brooklyn i New York City i New York) er en amerikansk skuespiller og tidligere bokser. Han er nok mest kjent for sin medvirkning i komiseriene Taxi (1978–1983) og Who's the Boss? (1984–1992).
Danza giftet seg med sin college-kjæreste i 1970 og sammen har de sønnen Marc (født i 1971). De ble skilt få år senere. På slutten av 1980-tallet giftet Danza seg med Tracey Robinson, og sammen fikk de to døtre. Han har fått en stjerne på Hollywood Walk of Fame.
Ligretto
Varianter
Det bruker også å være slik at alle kortene i bunken til spilleren skal være snudd opp ned, slik at bare de tre kortene spilleren har på bordet kan legges ut. Selvsagt etterfylles det slik at det alltid er tre kort ved siden av bunken helt til bunken er tom.
Abdul Rashid Dostum
Post-Taliban
I november 2002 startet FN etterforskning av Dostum for mulige brudd på menneskerettighetene. Dostum er også mistenkt for å være involvert i Dasht-i-Leili massakren, hvor et større antall fangede Taliban-soldater ble drept eller kvalt i metallcontainere.
Interim-President Hamid Karzai utnevnte Dostum til spesialrådgiver for sikkerhet og militære forhold, med kontroll over sikkerhet i de nordlige afghanske provinsene Balkh, Jowzjan-provinsen, Sar-e Pol, Samangan og Faryab. I dag styrer Dostum deler av Nord-Afghanistan relativt uavhengig av regjeringen i Kabul. I mars 2003 gikk Dostum imot Karzai ved å etablere en egen semi-autonom sone i Nord-Afghanistan, og 20. mai 2003 signerte Dostum en avtale om at han ikke lengre skulle fungere som Karzai’s spesialutsending til de nordlige regionene. I 2004 stilte Dostum som kandidat i presidentvalget og fikk om lag 10 % av stemmene. Karzai utnevnte i begynnelsen av 2005 Dostum til "Stabssjef for øverstkommanderende for den afghanske hæren".
Dostum fremste rival er den tadsjikiske generalen Mohammed Atta, og Dostums styrker er stadig i konfrontasjoner med Atta-lojale Jamiat-e-Islami.
Ligretto
Varianter
Denne varianten oppstod i Sør-Trøndelag, Norge.
Semmen
Semmen (gnr. 279) (på lokaldialekt uttalt Sømmen, men opprinnelig av norr. Sígmvin) er en gammel storgård som ligger sør i Vestre Ådal, på grensen mot tidligere Norderhov kommune (nå Ringerike kommune) i Buskerud. Gården er delt flere ganger. Av navnet og beligenheten på gården ser man at det er en gammel vin-gård, trolig opprinnelig etablert i løpet av de første århundrene etter år 0. Navnet kan ha sammenheng med det norrøne verbet síga, som betyr glidende og nok refererer til hvordan Ådalselva renner på denne strekningen. Området sogner til Norderhov prestegjeld og Veien skole.
Fra 1868 var Semmen et av anløpsstedene for DS «Bægna», som trafikkerte Ådalselva og Sperillen fram til 1929, da en motorbåt tok over. Dette fortsatte fram til 1933, da båttrafikken ble nedlagt for godt. På elva ble imidlertid trafikken nedlagt i 1926, da Sperillbanen ble åpnet.
Rivers Cuomo
Rivers Cuomo (født 13. juni 1970 i New York, USA) er sanger, låtskriver og gitarist i Weezer.
Cuomo er vokst opp i Connecticut. I oppveksten brukte han navnet Peter Kitts, hvor Kitts var etter hans stefar.
Etter han gikk ut fra High school dannet han bandet Avant Garde som spilte progressiv metall, og hadde en rekke spilleoppdrag med dette i Connecticut. Bandet forflyttet seg til Los Angeles i 1989 og endret navn til Zoom. I 1990 ble de oppløst. Etter en rekke prosjekter i Los Angeles, dannet han Weezer i februar 1992 sammen med Patrick Wilson, Matt Sharp og Jason Cropper. Jason Cropper sluttet i bandet under innspillingen av deres første album, og ble erstattet av Brian Bell.
Minilldalsmyrene naturreservat
Minnilldalsmyrene naturreservat ligger i Oppdal og Rennebu kommuner og består av 1878 dekar flatmyr. Naturreservatet ble opprettet i 1990. Minilldalsmyrene er et stort og særegent myrområde med spesiell flora og et rikt fugleliv.
Området er i sin helhet omsluttet av Trollheimen landskapsvernområde.
Toyota Mega Cruiser
Mega Cruiser var aldri egentlig beregnet på det sivile markedet, men ble solgt til japansk politi, brannvesen og lignende, i tillegg til forsvaret. Noe av teknologien tatt fram for Mega Cruiser skulle etter hvert brukes på Toyotas andre firehjulstrekkere, men det skjedde aldri.
Kjøretøyet har en firesylindret diesel rekkemotor på 4,1 liter. Den er satt opp for å utvikle høyt dreiemoment på lave turtall. Drivlinja har differensialer framme, bak og senter, og Mega Cruiser har også firehjulsstyring.
Fylkesvei 184
Før den nybygde strekningen mellom Moelv og Brumunddal ble tatt i bruk var strekningen mellom Hersoug og Pellervika del av europavei 6.
Frem til 2019 hadde veien betegnelsen fylkesvei 84 (Hedmark).
Vologda
Byen er administrativt senter i Vologda oblast. Innbyggertallet var 301 755 ved folketellingen i 2010. Vologda har fått sitt navn, som trolig er av finsk-ugrisk opprinnelse, fra elva Vologda som renner gjennom byen.
Vologda er en viktig industriby og jernbaneknutepunkt. I byen produseres blant annet jernbaneutstyr, jordbruksmaskiner, tekstiler, glass og sement. Vologda er også kjent for sine oster og smør, som mange anser som Russlands beste.
Historie
Vologda ble først nevnt i Novgorods krøniker fra 1147, da Sankt Gerasim fant at det allerede var en kirke og en landsby på stedet, som var omgitt av ugjennomtrengelige skoger. Stedet var bosatt av novgorodere som dro skip fra en av Volgas sideelver over til en sideelv til Nordre Dvina, og derved gjorde det mulig å seile fra Kvitsjøen til Det kaspiske hav. I 1273 ble byen plyndret av et mongolsk raid.
Det var ikke før i 1412, da området ble avstått av Novgorod-republikken til Storfyrstedømmet Moskva, at byen oppnådde en grad av betydning. Moskva-fyrstene gjorde Vologda til sin utpost mot nord, og ved slutten av århundret hadde Vologda overskygget regionens gamle sentrum, Belozersk. Byens kommersielle betydning økte ytterligere da det engelske Muscovy Company startet sin virksomhet i Russland.
Det var på denne tid at Ivan den grusomme beordret at byens katedral skulle bygges på nytt i stein. Vologdas St. Sofia-katedral, innviet i 1570, var på den tid en av de største katedralene som hadde blitt bygget i Russland. Dens praktfulle freskoer ble malt i 1686–1688 av Dmitrij Plekhanov fra Jaroslavl. Et høyreist åttekantet klokketårn ble bygget i 1654–1659 og forhøyet på 1800-tallet.
Bare to kilometer fra Vologdas historiske sentrum står Spaso-Prilutskijklosteret, grunnlagt i 1371 av en av Sergij Radonezjskij's disipler. Med Dmitrij Donskoj som sin beskytter utviklet klosteret seg raskt til områdets største landeier. Klosterets femkuplede katedral ble reist i 1537–1542. I Sovjet-tiden ble munkene forvist og klosteret omgjort til et museum. Noen bemerkelsesverdige eksempler på tidlig trearkitektur ble fraktet hit fra fjerne landsbyer i Vologda-regionen.
Demografi
Befolkningsutvikling: ! År || Folketall || Kilde
OSM Maritime Group
OSM Maritime Group AS er et norsk selskap som selger tjenester innen forvaltning av skip og mannskaper. Selskapet har som vedtektsfestet formål å drive og eie interesser i foretak i og utenfor Norge som driver med bemanning av skip, teknisk og kommersiell drift av skip, forretningsførsel, samt alt hva hermed står i forbindelse.
OSM Group ble etablert i 1989 av Bjørn Tore Larsen, Jan Morten Eskilt, Jan Ove Dalsøren og Erling Bjørn Wik.
OSM Group har hovedkontor i Kristiansand. Datterselskapet OSM Aviation har hovedkontor i Arendal.
Babajevo
Babajevo (russisk: Баба́ево) er en by i Vologda oblast i Russland. Den ligger ved elva Kolp (en sideelv til Suda i Volgas tilsigsfelt), 246 km vest for Vologda.
Det er to meierier, en elektroteknisk fabrikk og en møbelfabrikk i byen, som ligger ved jernbanelinjen mellom Vologda og St. Petersburg.
Demografi
Befolkningsutvikling: ! År || Folketall || Kilde
The Revenant Choir
The Revenant Choir er den japanske gruppa Versailles' første utgivelse. Singelen var kun tilgjengelig på bandets debutkonsert i juni, 2007.
Changzhi
Changzhi (kinesisk: 长治市 / 長治市; pinyin: Chángzhì Shì) er en kinesisk by på prefekturnivå i provinsen Shanxi i det nordlige Kina. Befolkningen anslås (2004) til 683 000.
Chanzhi har mye kull, jernmalm og asbest, med tilhørende industri.
Fjæregranitt
Fjæregranitt eller grimstadgranitt (også kalt fevikgranitt), er en kraftig, rødaktig granitt (biotittgranitt), som finnes øst for Grimstad sentrum, bl.a. på Fevik. Bergarten oppsto for ca. 950 mill. år siden. I 1994 ble fjæregranitten valgt til Aust-Agders offisielle fylkesstein.
Changzhi
Selve byen het Luan frem til 1912; den har en historie som strekker seg tilbake til Shang-dynastiet.
Fjæregranitt
Beskrivelse
Sett på avstand gir den inntrykk som en homogen, kraftig rød bergart, uten fargespill. På nært hold: Rød mikroklin som store korn, omgitt av mindre, lyse korn av albitt, hvit, glassaktig kvarts. Svart biotitt. Kornstørrelse: Grovkornig >10 mm (mikroklin). Bergarten kan virke porfyrisk.
Changzhi
Historie
I oldtiden var området rundt Changzhi （medregnet Jincheng） kjent under navnet Shangdang. Changzhi var åsted for Shangdangfelttoget, de første kamphandlinger mellom Kuomintang og Folkets Frigjøringshær etter at Annen verdenskrig var avsluttet. Felttoget begynte i august 1945 og pågikk til oktober. Det begynte da den lokale krigsherre i Shanxi, Yan Xishan, forsøkte å gjenerobre regionen fra kommunistiske styrker. Yans styrker ble til slutt beseiret av en hær anført av Liu Bocheng. Lius politiske kommissar var Deng Xiaoping.
Felttoget endte med at Yans armé ble helt revet opp, og flesteparten av de som kapitulerte gitt senere over til å kjempe med kommunistene. Etter Shangdangfelttoget forble området i kommunistiske hender frem til slutten av den kinesiske borgerkrig i 1949.
Samferdsel
Kinas riksvei 207 løper gjennom prefekturet, både gjennom selve byen Changzhi (bydistriktene) og gjennom fylkene Lucheng og Licheng. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Kinas riksvei 208 ender opp i Changzhi. Den begynner i Erenhot i Indre Mongolia og fører via Jining og Datong og Taiyuan til Changzhi.
Fjæregranitt
Utbredelse
Utbredelsen er et nærmest ovalt område som strekker seg omtrent nøyaktig fra den gamle grensen mellom Fjære kommune og Grimstad kommune, og nesten bort til grensen mot Arendal kommune. Området strekker seg omtrent 4 km inn i landet og fortsetter ut i sjøen utenfor Fjære. Granitten dekker store deler av gamle Fjære kommune, men fantes ikke i gamle Grimstad kommune.
Navnet
Det historiske navnet er fjæregranitt, da bergarten utelukkende fantes i Fjære kommune. Etter kommunesammenslåingen i 1971 ble imidlertid Fjære (og Landvik kommune) slått sammen med gamle Grimstad kommune, til storkommunen Grimstad. I fylkestingets vedtak fra 1994 er navnet «grimstadgranitt» benyttet. På grunn av det historiske navnet, og også på grunn av råd fra Arnold Bjørklund ved Fevik steinindustri, er navnet fjæregranitt brukt som hovedbetegnelse i denne artikkelen.
Anvendelse
Steinen egner seg godt til bautaer, gravsteiner og som byggemateriale. Utnyttingen av fjæregranitten startet på Fevik på 1870-tallet. Rundt 1905 var det tre bedrifter som drev steinhuggerier på Fevik (Calberg, Evensen & Schmüser, August Øberg), og virksomheten sysselsatte 50 -75 personer. Mye av produksjonen gikk til eksport.
Steinen er eksempelvis brukt i dekorative innslag i Trefoldighetskirken i Arendal og i Skiens karakteristiske totårnskirke. I utlandet er bl.a. granitten brukt i en bankbygning i Hamburg.
I 1906 fikk Axel Bjørklund, som da var formann hos Evensen & Schmüser, i oppdrag å lage bautaen over Terje Vigen, som i dag står ved Fjære kirke. Bjørklund startet i 1920 sin egen bedrift, og denne bedriften («Fevik steinindustri»), som i dag er det eneste steinhuggeri på Fevik, drives fremdeles av Bjørklundfamilien.
Hitler-stein
Adolf Hitler hadde allerede i 1930-årene planer om store monumentale byggverk i granitt i Tyskland. Albert Speer ble valgt til arkitekt for de storslåtte planene, etter at han hadde overbevist Hitler om at betong var et forgjengelig materiale, og at granitt hadde en helt annen «ruin-verdi», idet dette materialet kunne brukes på nytt.
Den første gigantiske planen var å bygge et nytt stadionanlegg i Nürnberg, der det gamle Zeppelinfeltet hadde vært, med plass til 400 000 tilskuere.
I det nye Berlin skulle en ny hovedgate ledes gjennom en 117 meter høy triumfbue fram til verdens største kuppelhall, 250 meter i diameter og 290 meter høy. I likhet med Pantheon i Roma skulle også Berlins nye praktbygning ha en rund lysåpning. Diameteren skulle være 46 meter, større enn hele kuppelen på Peterskirken. Det tredje rikes riksvåpen skulle så trone over det hele, med hakekorset i klørne. Det ble bygget en modell av dette anlegget.
Albert Speer fortalte om dette i sine memoarer, og han fortalte videre at en dag tidlig på sommeren 1939, etter at Hitler hadde uttalt at han ønsket å forandre navnet på hovedstaden fra Berlin til «Germania», pekte han opp på modellen: ''«Dette blir forandret. Her skal ikke mer ørnen stå over hakekorset, her vil den beherske verdenskulen. Kroningen av denne, verdens største bygning, må være ørnen over jordkloden.»'' Sett utenfra, skriver Speer videre, ville den overdimensjonerte, kobberirrede kuppelen tatt form av et grønt fjell, ragende opp i skyene. Kuppelberget skulle hvile på en kvadratisk steinkoloss i lys granitt, 350 meter lang og 74 meter høy. En frise, fire sammenbundne kannellerte pilarer og en søylehall mot plassen utenfor skulle understreke størrelsen, skriver Speer, og tilføyer: «Til den ytre fasaden var det allerede betalt millioner til kjøp av granitt, ikke bare i Tyskland, men tross valutamangelen etter Hitlers særlige ordre i Sør-Sverige og Finland.»
Etter at Norge var okkupert i 1940, ble det klart at det også her var granitt som egnet seg som byggemateriale, og det ble bestilt og satt igang uthogging av store steinblokker på opptil 10 tonn fra flere steinbrudd. Noe av steinen ble levert i begynnelsen av krigen, men mesteparten ble liggende ved steinbruddene og etter krigen solgt for andre formål. Disse steinene har fått betegnelsen «Hitler-stein». Vesterveien i Arendal, ned mot Arendal sentrum, ble bygget på disse stenene fra Fjæreheia.
I granittbruddet i Fjæreheia lå slike steinblokker lagret til slutten av 1970-tallet.
Friluftsteateret i Fjæreheia
Tidlig på 1990-tallet fikk bl.a. Bentein Baardson ideen å bygge et friluftsteater i det da nedlagte steinbruddet i Fjæreheia, med granittveggen som bakgrunn. Teateret ble bygget i 1992-1993, og det første stykket som ble oppført der i 1993, var Henrik Ibsens første skuespill, Catilina. Sommeren 1999 sto et nytt tribuneanlegg med 985 sitteplasser ferdig. I den siste tiden er andre store forestillinger satt opp i Fjæreheia, da blant annet Peer Gynt, som kunne dra nytte av alle muligheter teateret hadde. Også forestillingen Hamlet ble satt opp sommeren 2008.
UEFA Super Cup 1980
UEFA Super Cup 1980 var den åttende utgaven av cupturneringen UEFA Super Cup. Finalen ble spilt over to kamper mellom vinner av Cupvinnercupen 1979/1980 (Valencia CF) og vinner av Serievinnercupen 1979/80 (Nottingham Forest FC), hvor førstnevnte lag til slutt vant på bortemålsregelen etter 2–2 sammenlagt over to kamper.
Dragens tårer
Dragens tårer er en roman av B. Andreas Bull-Hansen og den første boken i Horngudens tale.
Handling
Boken handler om Karain, en gutt født med fjær over hele kroppen. Når rykter kommer om demoner i sør blir han drevet vekk fra byen han har levd hele sitt liv i. Han møter skogvordene Loke, Bul, Bile og Vile som har satt ut for å redde verden fra Evigvinteren. Vi følger reisen deres til et folkeferd i sør, som lenge har ventet på en profet. Samtidig må Karain og skorvordene forhindre at vinteren blir evigvarende.
Gjerd
Gjerd var en skatteytelse som statsmakten påla bøndene. Gjerden var hjemlet i det gammelnorske lovverket og kunne anta spesifikke former, som smørgjerd (skatt betalt med smør eller verdien av smør) og gjengjerd.
Bobleplast
Bobleplast er et elastisk, gjennomsiktig, plastisk materiale, vanligvis brukt ved pakking av skjøre gjenstander. Regelmessig store bobler sørger for støtdemping. Begrepet (engelsk Bubble Wrap) er Sealed Air Corporations merkevare, og skulle i teorien kun brukes om produkter fra den produsenten.
Historikk
Bobleplast ble først laget av to ingeniører, Alfred Fielding og Marc Chavannes, i 1957. Som mange andre oppfinnelser, skyldtes den et uhell. De to ingeniørene forsøkte å lage en teksturert plastikktapet med papirstøtte som lett kunne renses.
Otto R. Norland
Otto Realf Norland (født 24. februar 1930 i Oslo) er en norsk-britisk tidligere bankdirektør.
Han har examen artium fra 1948 og studentfagkurs fra Tønsberg Handelsgymnasium fra 1949. Han er utdannet siviløkonom fra Norges Handelshøyskole i Bergen fra 1953 og har dessuten eksamen fra Institute of Bankers i London fra 1956. Norland var ansatt i Hambros Bank i London fra 1953, etterhvert som avdelingssjef for shippingavdelingen fra 1961, banksjef fra 1963, direktør fra 1964 og administrerende direktør fra 1970.
Norland har hatt en rekke verv, deriblant som styremedlem og kasserer i Studentersamfunnet i Bergen 1951–1952, diverse verv ved Institute of Bankers, styremedlem i Den norske sjømannskirken i London fra 1961, styremedlem i Norwegian Export Centre Ltd. fra 1964, styremedlem i Norwegian-British Chamber of Commerce fra 1963, styremedlem i Den Norske Klub i London 1967–1969, styremedlem i Alcoa Ltd. fra 1969 og styremedlem i Det Norske Veritas fra 1971. Medlem i Bibliofilklubben fra 2001.
Han er sønn av redaktør og Høyre-politiker Realph Norland og bror av redaktør Andreas Norland.
Chesapeake bay retriever
Chesapeake bay retriever er en vannapporterende hunderase som oppsto i Maryland, USA, på 1800-tallet.
Opprinnelse og alder
Chesapeake bay retriever kan være en etterkommer av to skipbrudne newfoundlandshundene som overlevde et forlis utenfor Maryland i 1807. Hundene ble tatt inn i familier som allerede hadde hunder, og som krysset hundene med sine lokale retrievere. Senere skal hundene være krysset med andre lokale retrievere, oterhund, irsk setter og irsk vannhund, og resultatet ble en hardfør rase som er i stand til å svømme i det kalde vannet i Chesapeake Bay. Hvor sann denne historien er, er imidlertid uklart, men chesapeake bay retriever har trekk i seg som kan tyde på at i vertfall familietreet historien forteller om, kan stemme. En studie av Parker et al. (2017) ser ut til å indirekte støtte deler av opphavet, siden retrievere danner en naturlig klade sammen med irsk vannspaniel og newfoundlandshund.
Den ble første gang vist på en utstilling i 1876, men den første rasestandarden skriver seg fra 1890. Den første raseklubben ble dannet i 1918, samtidig som rasen ble offentlig anerkjent. Rasen er ganske sjelden i Europa.
Utseende, anatomi og fysikk
Chesapeake bay retriever er en middels langstrakt og svært muskuløs hund med bred og dyp brystkasse, godt opptrukklet buklinje, sterke muskuløse bein, middels lang hale (27-37 cm). et bredt og rundt hode med et forholdsvis kort og tydelig snuteparti, måtlig markert stopp, forholdsvis små hengende ører og middels store lyse (gulaktige) øyne.
Pelsen er tett og kort, nærmest oljeaktig (vannavstøtende), med underull. Fargen er fra mørk brun tillys brun eller fra gulbrun til hvetefarget. Små hvite flekker tillates på brystet og labbene.
Bruksområde
Chesapeake bay retriever er kanskje den mest utpregede jakthunden blant retrieverne. Den er meget utholdende og energisk, og en meget dyktig svømmer og apportør. For mange utgjør den dessuten en god og stødig familiehund, som dessuten har gode vakthundegenskaper. Rasen har utpreget gode brukshundegenskaper.
Lynne og væremåte
Chesapeake bay retriever passer for aktive familier med god erfaring. Den kan være hard og noe stri, men er sjelden brutal og dominerende. Den krever ganske mye mosjon og hjernetrim for å trives maksimalt. Den skal være flink med barn, men må på ingen måte sammenlignes med den mer populære labrador retriever i så måte.
Annet
Pelsen krever regelmessig børsting, men den skal ikke såpevaskes for ofte.
Holmvassdalen naturreservat
Holmvassdalen naturreservat ligger i Grane kommune i Nordland. Området ligger vest for E6, 25 – 30 km sør for Trofors, og vest for Store Svenningvatn, Kjerringvatn, Sefrivatn og Lille Majavatn. Reservatet ble opprettet av Kongen i statsråd 19.12.2008.
Området ble fredet for å bevare et tilnærmet urørt naturområde med sitt biologiske mangfold i form av naturtyper, økosystemer, arter og naturlige økologiske prosesser. Dalføret har relativt store områder med kompakt gammel granskog på kalkrik grunn, og der er høy andel rike vegetasjonstyper og en rekke interessante forekomster av lav, sopp, karplanter og fugl. Vegetasjonstypene viser et stort spekter fra fattigmyr og bærlyngskog til kalkrik myrer og rik kalkskog av ulike utforminger.
De store verneverdiene i Holmvassdalen har vært kjent i lang tid og per desember 08 var det funnet ca. 50 rødlistearter der. Fredning av skog er viktig for å nå målet om å stoppe tapet av biologisk mangfold da nær halvparten av de norske rødlisteartene lever i skog. Gjennomførste analyser har vist at fredning av Holmvassdalen har små næringsmessige konsekvenser.
Et forslag om fredning av Holmvassdalen var på omfattende lokal og regional høring våren 2005. Hele behandlingen av saken framgår av foredraget til kgl.res, s. 43- 60. Fredningsforskriften tillater beiting, friluftsliv, plukking av sopp og bær, og jakt etter vanlige regler, men har forbud mot alle inngrep som kan forringe verneverdiene. Hogst og alle former for tekniske inngrep er således forbudt. Fylkesmannen er forvaltningsmyndighet for reservatet.
Tennis under Sommer-OL 1900
Tennis under Sommer-OL 1900. Tennis var med på OL-programmet 1900 i Paris. Det ble spilt fire turneringer, én single- og én doubleturnering for herrer, og en single for damer samt en mixeddouble.
Ljudmila Putina
Ljudmila Aleksandrovna Putina (russisk: Людмила Александровна Путина) født Sjkrebneva (russisk: Шкребнева) (født 6. januar 1957 i Kaliningrad i Russland, Sovjetunionen (den tidligere øst-prøyssiske byen Königsberg), utdannet flyvertinne, var fra 28. juli 1983 til 2013 gift med Russlands president Vladimir Putin. De giftet seg mens hennes mann gjorde tjeneste i DDR. Etter sin manns tjeneste i Tyskland, der hun lærte seg flytende tysk, underviste hun i språket hjemme i Moskva.
Paret fikk to døtre, Jekaterina (Katya) (født 1985) og Maria (født 1986 i Dresden i DDR). Døtrene har gått på den tyske skolen i Moskva (Deutsche Schule Moskau).
Small computer system interface
SCSI (uttales skøssi) er en forkortelse for Small Computer System Interface og er en standard defineret av ANSI X3.131 i 1986. SCSI brukes på PC-er, men først og fremst servere for å koble til lagringsenheter, scannere mm. SCSI var standard i Apple Macintosh maskiner frem til 1999. SCSI-adapteren er ofte et tilleggskort (som regel PCI) som kan monteres inne i datamaskinen. Noen datamaskiner har et innebygget SCSI-grensesnitt. Standarden ble utviklet av Shugart Technology, som senere skiftet navn til Seagate.
Det finnes mange varianter av SCSI-standarden
Kimya Dawson
Kimya Dawson (født 17. november 1972) er en amerikansk sanger og låtskriver. Hun er medlem av gruppen The Moldy Peaches fra New York samtidig som hun har sin egen solokarriere.
Soloalbum
Neste album er ventet i februar 2006.
Benny Hinn
Benny Hinn (født 3. desember 1952 i Jaffa i Israel) er en av de mest kjente TV-predikantene i USA. Han er medlem av Assemblies of God, en av de største organisasjonene innenfor pinsebevegelsen i USA. Hill er av gresk-armensk opphav.
Han grunnla The Orlando Christian Center i 1983. Og har siden markert seg som en predikant som mener Gud bruker han for å helbrede mennesker.
Siden 90-tallet har han være utsatt for mye kritikk, blant annet for en rekke falske profetier. Blant annet profeterte han i 1989 at Fidel Castro ville dø innen 10 år. Samme år profeterte han at østkysten av USA vil bli hard rammet av et jordskjelv i løpet av noen få år. Han har også blitt kritisert for et høyt pengeforbruk, og særlig har mange reagert på at han bor i et hus verdsatt til over 50 millioner kr.
Herre jeg trenger et mirakel er en bok skrevet av Benny Hinn, og han har også forfatteren bak God morgen hellige ånd. Den førstnevnte er en bok med ti vitnesbyrd. Et av dem er Hinns egen historie om hvordan han trosset sine foreldre og ble en kristen. Man får også lære tre prinsipper for å motta et mirakel, fire leveregler for et liv i sunnhet og syv nøkkelsannheter for å beholde et mirakel.
Patsy Cline
I 1985 kom filmen Sweet Dreams om Clines liv, med Jessica Lange i hovedrollen og regi ved Karel Reisz. Filmen gjorde Cline kjent for et nytt publikum.
Bakgrunn
Cline vokste opp i enkle kår i Virginia der faren arbeidet i kullgruvene.
Virginia Patterson Hensley var musikalsk meget begavet og begynte å spille piano da hun var åtte år gammel. Hun var også en meget dyktig steppedanserinne.
I 1947, som sekstenåring, fikk hun en innbydelse av Wally Fowler ved Grand Ole Opry og reiste til Nashville i Tennessee for å prøvesynge for noen plateselskaper, men hun anså selv at hun var for ung, og vendte hjem til Virginia.
Hun fortsatte å synge på barer og tredje klassens nattklubber, såkalte honky tonks, i sine hjemtrakter; hennes stemme gjorde inntrykk og folk oppfordret henne til å satse på en karriere som sangerinne.
Karriere som sangerinne
Cline fikk sitt etternavn etter sin første ektemann, Gerald Cline, som hun var gift med i perioden 1953 til 1957. I 1957 år giftet hun seg med Charles Allen Dick. Sammen fikk de datteren Julia Simadore Dick (1958–), nå kjent som Julie Fudge, og sønnen Allen Randolph «Randy» Dick (1961–).
Cline hadde stor suksess med Willie Nelsons komposisjon «Crazy».
I 1961 kom hun ut for en bilulykke og ble hardt skadet; hun ble kastet ut gjennom frontruten og det ble betraktet som et under at hun overlevde. Etter ulykken hadde hun et stort arr i pannen. Trass i trafikkulykken og to graviditeter fortsatte hun å opptre og hadde et meget hardt program - to av tre lørdager per måned var booket ved Grand Ole Opry i Nashville, og uansett hvor i USA hun befant seg var hun nødt til å innfinne seg i Nashville kl. 19.00 på lørdagskveldene. Derfor leide hun et privatfly som ble fløyet av hennes manager, Randy Hughes.
Den 3. mars 1963 opptrådte hun i en konsert i Kansas City i Kansas som var tilegnet en kjent discjockey i Kansas. Blant de andre artistene var Hawkshaw Hawkins, Billy Walker og Cowboy Copas. Samtlige, utenom Billy Walker, valgte å fly tilbake til Nashville i Hughes' fly to dager senere. De kom til Dyersburg i Tennessee, der de tanket opp flyet. Straks etter at de hadde lettet fra Dyersburg, i dårlig vær, havarerte flyet i et skogsområde. Samtlige ombord omkom.
Hun har fått en stjerne på Hollywood Walk of Fame. I 1973 ble hun den første kvinnelige soloartist som ble valgt inn i Country Music Hall of Fame.
I 2017 åpnet the Patsy Cline Museum i Nashville i samme bygning som the Johnny Cash Museum.
Diskografi
Studioalbum
Odd Hjorth-Sørensen
Odd Hjorth-Sørensen (født 1918 i Vang, død september 1973) var en norsk journalist, redaktør og forfatter, kjent for barnebøker.
Patsy Cline
Diskografi
Samlingsalbum
Odd Hjorth-Sørensen
Under den andre verdenskrig virket han ved flyktningleiren i Öreryd (i Gislaved kommune) som leder for kulturavdelingen. Etter krigen ledet han Forsvarets pressetjeneste med kapteins grad, og kunne i 1946, som redaktør for Mannskapsavisa introdusere Kjell Aukrust (avtjente sin verneplikt) som avistegner. og samarbeidet med Herman Wildenvey om dennes reviderte selvbiografi En lykkelig tid fra 1940, som skulle leses opp i NRK. Han giftet seg med Harriet Lager i 1945, og sammen fikk de datteren Gro Elisabeth i 1945 og Odd jr. (Bosse) i 1949. Samme år ble han presseattaché i Washington for en 4-års periode. Han var så redaktør av flypostavisen Nytt fra Norge 1955–58 før frilansen tok ham. Det ble tre bøker om Toya og filmatiseringer. Han sto for mange oversettelser og avis- og ukebladartikler, før det ble nye barnebøker, nå om fantasiøya Bjurra, i 1967 og 1971. Den første av disse ble filmatisert,og hadde premiere i 1970. Hjorth-Sørensen kåserte også ved flere anledninger for radiolytterne i Som dagene går. Han bodde de siste årene i Stavern, og ble der kjent i forbindelse med «Tirsdagsklubben», der flere kulturpersonligheter opptrådte.
Patsy Cline
Diskografi
EP'er
Singler (utvalg) Plassering på Billboard Hot 100
Posthumt utgitte studioalbum
Soundtrackalbum
Aksent (tankefeil)
Aksent er en tankefeil som kan inntreffe i argumenter der utsagn er flertydige og utsagnet får forskjellig betydning avhengig av hvilket ord den som uttaler det legger vekt på (altså med trykk eller tonefall). Allerede Aristoteles omtaler den i sin bok Sofistiske gjendrivelser.
Peter Caspar Wessel-Brown
Peter Caspar Wessel-Brown (født 16. mars 1757 i Trondhiems stift, død 20. juni 1840 i København) var en offiser i den dansk-norske marine.
Han var sønn av Christiane Augusta Parelius (1720–1766) og sogneprest i Stjørdal Peter Wessel-Brown, en søstersønn av Peter Wessel Tordenskiold. Han ble sekondløytnant i 1776, hvoretter han avanserte til kontreadmiral i 1826. Ved sin avgang seks år senere fikk han rang av viseadmiral.
I 1788 ble han gift med Anna Sophie Henriksen (1768–1855). Han døde i 1840 og ble begravet på Holmens kirkegård sammen med sin kone.
Gallvepser
Utseende
Gallvepser er vanligvis små insekter, mellom 1 og 9 millimeter lange. Kroppen er vanligvis skinnende og har lite eller ingen hårbekledning. Bakkropp er kort, smal og høy. Vingene har et lett gjenkjennelig ribbenett.
Larvene er ganske kort, tykke og smalere i begge ender.
Levevis
De fleste artene forårsaker galledannelse i planter, særlig eik, når de legger sine egg der. Når eggene klekkes, svulmer plantevevet opp og danner en galle. Hos noen av artene vil gallen ha ett rom og vanligvis én larve, hos andre vil det være flere rom og flere larver. Flere av artene har generasjonsveksling.
Noen av artene parasitterer gallene til andre arter. Hos flere gallvepser er det også slik at larvene angripes av andre insekter.
Systematisk inndeling / europeiske slekter
Alle de nålevende artene regnes til én underfamilie, Cynipinae.
Synkope (musikk)
Synkope er et begrep i musikk for å beskrive en rytme som faller mellom grunnslagene i en takt. En 4/4-takt har 4 grunnslag på hver fjerdedel (tell 1-2-3-4). Over dette kan det spilles, synges eller danses en synkopert rytme. Det vil si at rytmen havner mellom disse grunnslagene og skaper en betoning av en lett del av takten. Dette skaper en effekt av at rytmen blir forskjøvet i forhold til grunnslagene. Rytmen kommer tidligere eller senere enn «forventet». Synkope er meget utbredt i all form for rytmisk musikk f.eks. jazz, rock, bluegrass, pop, folkemusikk, men forekommer også i klassisk musikk. Synkoper er særlig utbredt innen jazz-musikk; så å si all jazz inneholder synkoper.
Ilmenitt
Ilmenitt (FeTiO3) (titanjernstein) er et mineral som ofte danner metalliske, sorte korn i mange magmatiske bergarter. Fra ilmenitt fremstilles pigmentet titandioksid også kjent som titanhvitt.
Norge har de største ilmenittreservene i Europa og blant de største i hele verden.
Titania A/S bryter seks millioner tonn ilmenitt årlig i Rogaland anortosittprovins på Hauge i Dalane. Malmen videreforedles til titanoksid ved Kronos Titan i Fredrikstad.
Ilmenitt på månen
Ilmenitt er funnet i månesteiner. I 2005 brukte NASA Hubble Space Telescope for å lokalisere potensielt ilmenitt-rike lokaliteter. Mineralet vil kunne være viktig for en eventuell månebase fordi ilmenitt ville være en kilde for jern og titan til bygging av konstruksjoner og essensiell oksygenekstraksjon.
De Wolden
De Wolden er en kommune i den nederlandske provinsen Drenthe.
Alarik I
Alarik I (gotisk: Alareiks, latin: Alaricus) var antagelig født rundt 370 på øya Peuce i Donaudeltaet, ble vestgoternes konge fra 395 til 410 og var den første germanske lederen som erobret byen Roma.
I romersk tjeneste
I løpet av det 4. århundre hadde det blitt vanlig praksis å ansette foederati, germanske irregulære styrker under romersk kommando, men organisert under stammestrukturer. Provinsbefolkningen kunne ikke lenger utruste soldater i det antall som trengtes for å beskytte riket, de var allerede tungt skattlagt. Videre fryktet keiserne stadig at en brilliant romersk general skulle bli utropt til Augustus av hans tilhengere og foretrakk at militære kommandanter skulle være i hendene på folk som ikke kunne stige til tronen. Den største av disse kontingentene var goterne som i 382 fikk slå seg ned innenfor rikets grenser med stor grad av autonomi.
Alarik tjente i 394 som leder for foedrati under Theodosius I i kampanjen hvor han knuste tronraneren Eugenius. Ettersom slaget ved Frigidus som gjorde slutt på denne kampanjen, ble utkjempet i passene i De julianske alpene, lærte Alarik antagelig svakhetene til Italias naturlige forsvar på dens nordøstlige grense ved Adriaterhavet.
Theodsius døde i 395 og riket ble delt mellom hans to sønner Arcadius i øst og Honorius i vest. Arcadius viste liten interesse i å styre og overlot mye av den reelle makten til sin pretorianprefekt Rufinus. Honorius var fremdeles mindreårig, som hans verge hadde Theodosius utnevnt magister militum Stilicho. Stilicho gjorde også krav på å være Arcadius sin verge, noe som førte til rivalisering mellom hoffene i vest og øst.